Islomda koʻpxotinlilik
Taaddud az-zavjat (arabcha: تعدد الزوجات koʻpxotinlilik, poligamiya) shariat qonunining atamasi boʻlib, koʻpxotinlilik uchun koʻrsatmalar toʻplamini belgilaydi. Qonunchilik nuqtai nazaridan koʻpxotinlilik faktini vaziyatga qarab ham muboh (qilish va qilmaslik barobar boʻlgan amal), ham makruh (qatʼiyan taqiq qilinmagan, lekin nomaqbul hisoblangan va rad etilgan amallar), ham vojib (islomda bajarilishi zarur boʻlgan amal turi) deb baholash mumkin. Musulmon kishiga bir vaqtning oʻzida toʻrttadan ortiq xotin olishi man etilgan.